
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam papildināt anotācijas 1.3. sadaļas apakšsadaļu "Risinājuma apraksts" ar skaidrojumu, ņemot vērā, ka noteikumu projekts paredz aizstāt programmas mērķa iznākuma 1.1. rādītāju "Izveidots ieslodzījuma vietas paraugkorpuss" ar rādītāju "Izstrādāts tehniskais projekts atklātā cietuma korpusam", taču vienlaikus anotācijas 1.3. sadaļas apakšsadaļā "Risinājuma apraksts" ir norādīts, ka 2023. gada 23. maija programmas sadarbības komitejas sanāksmē Nr. 14 tika pieņemts lēmums atteikties no atklātā cietuma korpusa būvniecības.
Piedāvātā redakcija
-
	Ance Rudzīte (FM)

	2.
	Noteikumu konsolidētā versija
58. Noteikumi stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka ir stājušies spēkā grozījumi 2019. gada 22. martā starp Norvēģijas Ārlietu ministriju un Latvijas Republikas Finanšu ministriju noslēgtajā Norvēģijas finanšu instrumenta 2014.-2021. gada perioda programmas līgumā "Korekcijas dienesti".
 
	Iebildums
Ņemot vērā, ka Ministru kabineta 2019. gada 2. aprīļa noteikumi Nr. 140 "Norvēģijas finanšu instrumenta 2014.–2021. gada perioda programmas "Korekcijas dienesti" īstenošanas noteikumi" (turpmāk - noteikumi Nr. 140) jau ir spēkā esoši, lūdzam precizēt noteikumu projekta 2. punktā ietvertā noteikumu Nr. 140 plānotā 58. punkta redakciju. Proti, attiecīgais nosacījums par spēkā stāšanos attiecināms uz noteikumu Nr. 140 grozījumiem un noteikumu Nr. 140 pielikuma izteikšanu jaunā redakcijā.
Piedāvātā redakcija
-
	Ance Rudzīte (FM)

	3.
	Anotācija (ex-ante)
1.1. Pamatojums
	Priekšlikums
Lūdzam papildināt anotācijas 1.1.sadaļas apakšsadaļu “Apraksts” ar informāciju par 2023.gada 13.jūnijā parakstīto 2023. gada 23. maija sadarbības komitejas sanāksmes protokolu.
Piedāvātā redakcija
-
	Aija Paleja (FM)

	4.
	Anotācija (ex-ante)
1.2. Mērķis
	Priekšlikums
Kontekstā ar Finanšu ministrijas sniegto iebildumu attiecībā uz noteikumu projekta 2. punktā ietvertā noteikumu Nr. 140 plānotā 58. punkta redakciju, lūdzam precizēt anotācijas 1.2. sadaļas apakšsadaļu "Spēkā stāšanās termiņš" un apakšsadaļu "Pamatojums". Vēršam uzmanību, ka noteikumu projektā nav paredzēts, ka tas stāsies spēkā 2023. gada 3. jūlijā, taču ir plānots cits jaunā regulējuma spēkā stāšanās nosacījums, kas saistīts ar grozījumu veikšanu programmas līgumā.
Piedāvātā redakcija
-
	Ance Rudzīte (FM)

	5.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām papildināt anotācijas 1.3.sadaļas apakšsadaļu "Risinājuma apraksts":
1) pirmo teikumu ar vārdiem "pamatojoties uz projekta īstenotāja sniegto informāciju" pēc vārdiem "līdzekļu trūkuma dēļ projektā nav iespējams pabeigt abus būvniecības objektus,", jo pamatojoties uz projekta īstenotāja sniegto informāciju jau tālāk tika veiktas sarunas ar programmas donorvalsts partneri par Mācību centra būvniecības prioritizēšanu;
2) ar pēdējo teikumu šādā redakcijā: "Noteikumu projekts saskaņots ar projekta īstenotāju." un saskaņot noteikumu projektu ar IeVP kā projekta īstenotāju.
Piedāvātā redakcija
-
	Aija Paleja (FM)

	6.
	MK sēdes protokollēmuma projekts
5. Tieslietu ministrija var uzņemties no noteikumu projekta izrietošās saistības tikai pēc attiecīgu programmas līguma grozījumu spēkā stāšanās.
	Priekšlikums
Lūdzam svītrot Ministru kabineta sēdes protokollēmuma projekta 5. punktu.
Vēršam uzmanību, ka pēc noteikumu projekta un grozījumu programmas līgumā spēkā stāšanās vēl veicami grozījumi projektā "Mācību centra infrastruktūras un apmācībai paredzēta ieslodzījuma vietas paraugkorpusa izveide Olaines cietuma teritorijā". Lūdzam papildināt anotāciju ar attiecīgo informāciju.
Skaidrojam, ka Tieslietu ministrija varēs uzņemties jaunās saistības tikai pēc projekta līguma grozījumu spēkā stāšanās, taču attiecīgs punkts Ministru kabineta sēdes protokollēmumā nav nepieciešams.
Piedāvātā redakcija
-
	Ance Rudzīte (FM)

	7.
	Noteikumu konsolidētā versija
 Norvēģijas finanšu instrumenta 2014.–2021. gada perioda programmas "Korekcijas dienesti" īstenošanas noteikumi
	Priekšlikums
Lūdzam izvērtēt un vai nu veikt precizējumus noteikumu projekta 1. punktā attiecībā uz noteikumu Nr. 140 nosaukuma izteikšanu jaunā redakcijā, vai svītrot attiecīgo noteikumu projekta punktu, ņemot vērā, ka nav konstatējamas izmaiņas salīdzinājumā ar noteikumu Nr. 140 esošo nosaukumu.
Piedāvātā redakcija
-
	Ance Rudzīte (FM)

	8.
	Noteikumu konsolidētā versija
58. Noteikumi stājas spēkā nākamajā dienā pēc tam, kad oficiālajā izdevumā "Latvijas Vēstnesis" publicēts paziņojums par to, ka ir stājušies spēkā grozījumi 2019. gada 22. martā starp Norvēģijas Ārlietu ministriju un Latvijas Republikas Finanšu ministriju noslēgtajā Norvēģijas finanšu instrumenta 2014.-2021. gada perioda programmas līgumā "Korekcijas dienesti".
 
	Priekšlikums
Lūdzam izvērtēt un skaidrot, kādā kārtībā tiks nodrošināta paziņojuma par programmas līguma grozījumiem publicēšana oficiālajā izdevumā "Latvijas Vēstnesis".
Vienlaikus lūdzam izvērtēt, vai nav veicami grozījumi arī Saprašanās memorandā starp Norvēģijas Karalisti un Latvijas Republiku, kas parakstīts 2017. gada 14. decembrī, un nepieciešamības gadījumā veikt precizējumus noteikumu projektā un papildināt anotāciju.
Piedāvātā redakcija
-
	Ance Rudzīte (FM)

	9.
	Noteikumu konsolidētā versija
 Pielikuma saturu skatīt dokumentā
	Priekšlikums
Lūdzam tehniski precizēt noteikumu projekta pielikuma II sadaļas Rezultāta 1 otrā rādītāja nosaukumu un aizstāt pēdējo vārdu "proc" ar vārdu "procesā".
Piedāvātā redakcija
	Aija Paleja (FM)



